Dame i gospodo, Pozdravljam sve nazočne, dozvolite mi, kao zadnji predsjedatelj iz prošlog saziva, da otvorim konstituirajuću sjednicu Doma naroda Bosne i Hercegovine. Najprije bih želio pozdraviti i čestitati novim zastupnicima koji će verificirati mandat i koji će nastaviti rad Doma naroda. Takođe, pozdravljam predstavnike Ministarskog vijeća, predstavnike međunarodne zajednice i naše stalne pratitelje gospodu iz medija. Za današnju sjednicu predlažem sljedeći D N E V N I R E D: 1. Izbor Verifikacijske komisije, 2. Verifikacija mandata izaslanika, 3. Davanje prisege, 4. Izbor predsjedatelja i zamjenika predsjedatelja Doma naroda Parlamentarne skupštine Bosne i Hercegovine. Ima li dopuna dnevnog reda? Izvolite, gospodin Ćeman.
Cijenjene kolege, dame i gospodo, sve vas pozdravljam, Kolegama koji će biti u ovom cijenjenom domu, zajedno sa mnom, želim da ovaj odgovoran posao obavljamo uspješno, kvalitetno i, naravno, efikasno. Koliko mi je poznato, dnevni red je usaglašen. Ja nemam namjeru predlagati intervencije u dnevnom redu, ali želim iznijeti jednu sugestiju i nadam se da će biti uvažena. Naime, ovo je prva, konstituirajuća sjednica Doma naroda. Ovih dana mnogo je aktuelnih pitanja koja bi se trebala naći na ovom domu, odnosno, uopće na Parlamentarnoj skupštini Bosne i Hercegovine, značajnih pitanja koja se tiču BiH, iz toga da ne bismo remetili današnji plan aktivnosti, ja očekujem da će tako biti, novoizabrano rukovodstvo ovoga doma, već koliko u narednoj sedmici, da zakaže prvu radnu sjednicu na kojoj bismo razmotrili platformu, odnosno, imali informaciju 2 o pripremama za predstojeću madridsku konferenciju, naravno, informaciju očekujemo od Predsjedništva BiH, odnosno, drugih nadležnih institucija ove države. Dakle, da rezimiram, ne tražim intervenciju u dnevnom redu, ali bih predložio da to bude sugestija i da novoizabrano rukovodstvo to uvaži i da to bude njihov prvi radni zadatak, tj. da nam osiguraju da već u narednoj sedmici razmatramo jedno ovakvo pitanje. Hvala lijepo.
Dobro, sugestija gospodina Ćemana je upućena više novom predsjedništvu, oni će odlučiti kada će sazvati sjednicu i šta će staviti na dnevni red, ja samo, informacije radi, reći ću da smo na današnju sjednicu pozvali i svu trojicu članova Predsjedništva Bosne i Hercegovine, i sve članove Vijeća ministara BiH, po običaju kakav je bio u prošlom mandatu, oni se, kako vidim, nisu odazvali, tako da su iz dnevnog reda one pozdravne govore, koji su uobičajeni na konstituirajućim sjednicama, vjerojatno ih i neće biti. Dakle, predlažem dnevni red od četiri točke, dajem na glasovanje. Tko je za? Suzdržanih? Protiv? Nema nitko. Konstatiram da je dnevni red jednoglasno usvojen. Prelazimo na prvu točku dnevnog reda. Izbor Verifikacijske komisije Molim predsjednike klubova sva tri konstitutivna naroda da daju članove u Verifikacijsku komisiju.
Ja predlažem gospodina Mirsada Ćemana ispred bošnjačkog kluba.
Ja predlažem gospodina Momira Malića ispred srpskog kluba.
Ispred hrvatskog kluba gospodin Pero Madžar. Dakle, ponavljam, za Verifikacijsku komisiju predloženi su gospodin Mirsad Ćeman ispred bošnjačkog kluba, Momir Malić ispred srpskog kluba i Pero Madžar ispred hrvatskog kluba. Dajem prijedlog na glasovanje. Tko je za? Ima li suzdržanih? 3 Ima li neko protiv? Nema nitko. Dajem Komisiji 5-10 minuta pauze da izvrši uvid u verifikaciju. [[Pauza]]
Komisija predlaže ovom Domu naroda, iz čega se vidi da je u skladu sa Ustavom Bosne i Hercegovine, Narodna skupština Republike Srpske, kao ovlašteno tijelo, izabrala pet delegata, poslanika iz reda srpskog naroda u Dom naroda Parlamentarne skupštine Bosne i Hercegovine, zatim, da je u skladu sa Ustavom Bosne i Hercegovine, Klub Bošnjaka u Domu naroda Parlamenta Bosne i Hercegovine, izvršio izbor pet delegata iz reda bošnjačkog naroda, i da je Klub Hrvata u Domu naroda Parlamenta Bosne i Hercegovine, izvršio izbor pet Hrvata iz reda hrvatskog naroda u Domu naroda Parlamentarne skupštine Bosne i Hercegovine. Komisija nije našla ništa sporno u izboru i delegiranju pet delegata iz reda srpskog naroda, pet delegata iz reda bošnjačkog naroda, ali je, doduše ne jednoglasno, neusaglašeno, konstatovala sljedeće: Nismo se mogli usaglasiti oko pet mjesta u Domu naroda iz reda hrvatskog naroda, sporan je jedan mandat, kao što je poznato, četiri delegata nisu sporna, ali je peti delegat sporan i, u skladu sa pismom Ureda visokog predstavnika, mi smatramo da se iz reda hrvatskog naroda moraju verificirati svega četiri mandata. Dakle, predložiću sljedeće: To je da Dom naroda verificira mandat sljedećim delegatima i to: - iz reda srpskog naroda: Ljubičić Drago, Malić Momir, Pajić Đoko, Tošić Momir, Ristić Ristan, - iz reda bošnjačkog naroda: Čampara Avdo, Ćeman Mirsad, Herceg Mugdin, Šarčević Ismet i Žigić Izet, - iz reda hrvatskog naroda Madžar Pero, Marković Pero, Šoljić Vladimir i Zorić Vinko. Peti mandat, prijedlog je, ali ne jednoglasan u okviru Komisije, da se verificira kada se izbor petog delegata iz reda hrvatskog naroda izvrši u skladu sa obavezujućim instrukcijama i odlukama Ureda visokog predstavnika. Hvala lijepo.
Hvala izvjestiocu Komisije. Izvolite, gospodin Zorić, predsjednik Kluba hrvatskih zastupnika.
Dame i gospodo, Sve vas pozdravljam u svoje osobno ime i u ime Kluba hrvatskih zastupnika u Domu naroda PS Bosne i Hercegovine i od predsjedavajućeg tražim stanku od 10 minuta. 4
Na zahtjev predsjednika Kluba hrvatskih zastupnika, gospodina Zorića, dajem stanku od 10 minuta. [[Pauza]] …Konstituirajuće sjednice, molim predsjednika Kluba hrvatskih zastupnika, koji je tražio stanku, da izađe za govornicu.
Dame i gospodo, ja sam dužan u ime Kluba hrvatskih zastupnika u ovom Domu, doduše čiji mandat još nije verificiran, upoznati sve nazočne da smo mi na sjednici 1. prosinca, na 2. sjednici Doma naroda Parlamenta Federacije Bosne i Hercegovine izvršili izbor pet zastupnika u skladu sa Ustavom Federacije Bosne i Hercegovine i sa Poslovnikom o radu Kluba i Privremenim poslovnikom o radu Doma naroda Parlamenta Federacije Bosne i Hercegovine. Tu odluku ja imam kod sebe koju je potpisao predsjedavajući Doma naroda Parlamenta Federacije Bosne i Hercegovine gospodin Zovko, u kojoj lijepo piše da je u Dom naroda Parlamentarne skupštine Bosne i Hercegovine, na osnovu članka 4.1.a) Ustava Bosne i Hercegovine, u Domu naroda Parlamenta Federacije Bosne i Hercegovine donijeta odluka o izboru Čampara Avde, Ćeman Mirsada, Herceg Mugdina, Sarčević Ismeta, Žigić Izeta, Madžar Pere, Marković Pere, Šoljić Vladimira, Vrdoljak Dragana i Zorić Vinka. Nakon toga, sada u stanci smo vidjeli pismo od visokog predstavnika, gospodina Westendorpa, i Norberga Klingera, gdje piše da sa zabrinutošću primjećuju da su izborom delegata iz Hrvatske stranke prava, hrvatski zastupnici još jednom propustili da obezbijede pomenuti preduvjet, naime da hrvatsko zastupničko tijelo u Domu naroda Parlamentarne skupštine Bosne i Hercegovine mora upotpunosti odražavati politički spektar volje hrvatskih birača, izražene na izborima 13. i 14. rujna 1998. godine. Ja ću se ovdje zaustaviti i kratko komentirati. Hrvatski birači su izabrali svoje zastupnike u županijskim skupštinama, a te županijske skupštine su delegirale svoje izaslanike. U Županiji Zapadnohercegovačkoj izabran je zastupnik u tu županijsku skupštinu, gospodin Dragan Vrdoljak, i to ne samo on, nego je jedan od tri zastupnika u toj županijskoj skupštini. On je kao takav delegiran u Dom naroda Federacije Bosne i Hercegovine i nitko nije imao primjedbu na tog zastupnika. Volju hrvatskog naroda u Federaciji Bosne i Hercegovine, u Domu naroda Parlamenta Federacije Bosne i Hercegovine, predstavlja 30 legalno izabranih zastupnika. Tih 30 zastupnika je dva puta izabralo po pet zastupnika i nijedanput nije odobreno od visokog predstavnika. Mi smo prihvatili i to, ali ću pročitati i dalje - stoga, prihvatamo izbor četiri novoizabrana delegata HDZ-a. Nitko nije birao delegate HDZ-a niti bilo koje druge stranke, mi smo u Domu naroda Parlamenta Federacije Bosne i Hercegovine birali pet predstavnika hrvatskog naroda, pet zastupnika iz Doma naroda Parlamenta Federacije 5 BiH za Dom naroda Parlamentarne skupštine Bosne i Hercegovine. Prema tome, ne treba dijeliti hrvatske zastupnike na stranačku pripadnost, jer niti je ono dom stranaka, niti je ovo ovdje dom stranaka. Tamo je Dom naroda, ovdje je Dom naroda i svi, velikom većinom je Klub zastupnika hrvatskog naroda u Domu naroda Parlamenta Federacije Bosne i Hercegovine dao povjerenje i dao prijedlog da se bira upravo pet, maloprije pročitanih i u Odluci potpisanih od predsjedavajućeg, zastupnika među kojima je Dragan Vrdoljak. Izbor delegata HSP-a, ponovo mi ne znamo šta je to delegat HSP-a, to je delegat hrvatskog naroda. Gospodin Dragan Vrdoljak protivan je članku 15. točka 35 d) Pravila i propisa Privremene izborne komisije. Ako je to protivno, onda Privremena izborna izborna komisija nije trebala verificirati mandat gospodinu Draganu Vrdoljaku nigdje. On je već zastupnik u dvije skupštine: u Skupštini Županije Zapadnohercegovačke i u Skupštini, odnosno, Domu naroda Parlamenta Federacije Bosne i Hercegovine. U skladu sa ovlaštenjima visokog predstavnika iz odjeljka XI Bonske deklaracije Vijeća za implementaciju mira, ovaj izbor se poništva. Molim, ja ću vrlo brzo završiti, da mi predstavnik visokog predstavnika ovo objasni, da u skladu sa ovlaštenjima se izbor Doma naroda Parlamenta Federacije BiH poništva. Preostalo mjesto u hrvatskom zastupničkom tijelu ostaje upražnjeno do daljnjeg. Dame i gospodo, ja u ime Kluba hrvatskih zastupnika predlažem sljedeće: - da se nama ovdje obrati Ured visokog predstavnika, a ja i drugi hrvatski zastupnici ćemo učiniti sve sa svoje strane da se danas ovaj dom konstituira, ali u skladu, opet, sa Ustavom Bosne i Hercegovine, koji precizno kaže da Dom naroda PS Bosne i Hercegovine ima 15 zastupnika. Hvala lijepo.
Hvala gospodinu Zoriću. Ja bih pozvao predstavnika Ureda visokog predstavnika - predstavnika međunarodne zajednice, da prokomentira i da obrazloženje na ovo. Dajem stanku od 15 minuta. /Stanka/ Nastavljamo sa sjednicom. Stanka je bila. Na pitanje predsjednika Kluba zastupnika hrvatskog naroda, gospodinu Vizingu, predstavniku gospodina Westendorpa, da objasni, ajmo reći, jednu rečenicu iz pisma gospodina Westendorpa, tj. da je izbor delegata gospodina Dragana Vrdoljaka protivan članu 15., 35. d) pravila, propisa Privremene izborne komisije. Ja pozivam gospodina Vizinga da se izjasni želi li to pojašnjavati. Hvala gospodinu Vizingu. Gospodin Zorić, predsjednik Kluba hrvatskog naroda.
6 Dame i gospodo, ispričavam se, ako sam ja ili Klub hrvatskih zastupnika oduljio ovu sjednicu. Zahvaljujem se, također, Uredu visokog predstavnika što ne želi dati obrazloženje meni nejasnih navoda u pismu visokog predstavnika i tražim stanku od 2 minute.
Dobro. Dajem stanku od dvije minuta. Mislim da ne trebaju ostali zastupnici izlaziti. /Stanka/ /Nakon stanke/ Evo, gospodin Zorić je ispoštovao vrijeme, minuta i 48 sekunda. Ja ga molim da izađe za govornicu.
Klub hrvatskih zastupnika, delegiranih iz Doma naroda Parlamenta Federacije BiH u ovaj dom, nije zadovoljan razgovorom sa gospodinom Vizingom, predstavnikom visokog predstavnika, ali ovaj klub, podržavajući volju hrvatskog naroda u Bosni i Hercegovini i sve do sad potpisane ugovore i dogovore, potpuno uvažava visokog predstavnika, Karlosa Vestendorpa, i predlažem ovom domu da verificira 14 mandata u ovom Domu naroda PS Bosne i Hercegovine. Mi se nadamo da ćemo na sljedećoj sjednici verificirati mandat zastupniku iz reda hrvatskog naroda kojeg će odrediti Klub hrvatskih zastupnika u Parlamentu Federacije Bosne i Hercegovine.
Zahvaljujem gospodinu Zoriću. Mislim da su ovdje otklonjeni razlozi zbog kojih smo prekidali sjednicu, davali stanke, mislim da se Verifikacijska komisija nema potrebe ponovo sastajati. Ja dajem prijedlog Verifikacijske komisije radi javnosti, morat ću pročitati, da se verificiraju mandati sljedećih zastupnika, iz Federacije Bosne i Hercegovine, iz reda bošnjačkog naroda: gospodi Avdi Čampari, Mirsadu Ćemanu, Mugdinu Hercegu, Ismetu Šarčeviću i Izetu Žigiću. Iz reda hrvatskog naroda: gospodi Peri Madžaru, Peri Markoviću, Vladimiru Šoljiću, Vinku Zoriću, i Iz Republike Srpske, iz reda srpskog naroda: gospodi Dragi Ljubičiću, Momiru Maliću, Đoki Pajiću, Momiru Tošiću i Ristanu Ristiću. To je prijedlog. Mislim da smo svu diskusiju po ovom pitanju iscrpili. Ja prijedlog dajem na glasovanje. Ko je za? Hvala. Suzdržani? Jedan. Protiv? Nema niko. Konstatiram da je od nazočnih 14 zastupnika, 13 zastupnika bilo za verifikaciju mandata predloženih zastupnika. Ovim konstatiram da je izvršena verifikacija mandata pročitanih zastupnika. 7 Prelazimo na 3. točku dnevnog reda. Davanje svečane prisege Prije davanja svečane prisege, gospodin Tošić je tražio riječ.
Poštovane kolege poslanici, gospodo iz Ministarskog savjeta, gospodo predstavnici visokog predstavnika. Želim da vas sve pozdravim i povodom ove tačke samo da vas upoznam da su na Predstavničkom domu, na prošloj sjednici, predstavnici iz Republike Srpske dali inicijativu o promjeni zakletve i ja bih želio samo da vas upoznam, oni su već potpisali postojeću. Mi ćemo danas to uraditi, ali tu inicijativu koju su oni podržali, sigurno da će Klub srpskih poslanika u Vijeću naroda da podrži, tako da vas samo oko toga informišemo. Znači, danas ćemo da prihvatimo, a onda ćemo vjerovatno uključiti u narednim sjednicama izmjenu te zakletve. Hvala vam.
Hvala gospodinu Tošiću. Svako na svom jeziku neka čita. (Davanje svečane prisege) Molim sve zastupnike da potpišu prisegu ispod svoga teksta. Zaključujem 3. točku dnevnog reda, to je davanje prisege. Prelazimo na 4. točku dnevnog reda. Izbor predsjedatelja i zamjenika predsjedatelja Doma naroda Parlamentarne skupštine BiH U Poslovniku, funkcija prvog predsjedatelja je kompatibilna sa funkcijom predsjedatelja u Predsjedništvu Bosne i Hercegovine i Zastupničkom domu PS Bosne i Hercegovine. Znamo da je za predsjedatelja Predsjedništva BiH izabran gospodin Radišić iz reda srpskog naroda, u Zastupničkom domu Bosne i Hercegovine izabran je gospodin Genjac iz reda bošnjačkog naroda i Kolegij je usaglasio da rotiranje u Domu naroda Bosne i Hercegovine bude da prvi mandat od osam mjeseci obnaša predstavnik hrvatskog naroda, drugi mandat od osam mjeseci obnaša predstavnik bošnjačkog naroda i treći mandat obnaša predstavnik srpskog naroda. 8 Ja molim predsjednika Kluba hrvatskih zastupnika da iznese prijedlog za supredsjedatelja, odnosno, predsjedatelja.
Zahvaljujem, nas smo četvorica, pa će svako biti nešto. Za predsjedatelja Doma naroda PS Bosne i Hercegovine predlažem gospodina Vladimira Šoljića.
Pozivam predsjednika Kluba bošnjačkog naroda da predloži svoga kandidata.
U ime Kluba bošnjaka za predsjedavajućeg, odnosno, zamjenika predsjedavajućeg, obzirom da je ovo mjesto rotirajuće, predlažemo doc. dr. Izeta Žigića, pretpostavljam poznatog i ovom skupu i široj javnosti, trenutno predsjedavajućeg Skupštine Tuzlansko-podrinjskog kantona.
Pozivam predsjednika Kluba srpskog naroda da predloži svog kandidata.
U ime srpskog kluba mi predlažemo gospodina Dragu Ljubičića za predsjednika Vijeća naroda, odnosno, sada potpredsjednika, jer je ovo rotirajuća uloga. Znači, Drago Ljubičić ispred srpskog naroda.
Hvala gospodinu Tošiću. Ima li diskusija po prijedlozima? Nema nitko. Ja ću redom, kako su predloženi, dati na glasovanje predložene kandidate. Dakle, za predsjedavajućeg Doma naroda PSBiH u prvom mandatu predložen je gospodin Vladimir Šoljić. Dajem ovaj prijedlog na glasovanje. Tko je za? Suzdržan? Ima li netko protiv? Nema nitko. Konstatiram da je gospodin Vladimir Šoljić potrebnom većinom izabran za predsjedavajućeg Doma naroda PS Bosne i Hercegovine u prvom mandatu. 9 Za prvog zamjenika predsjedavajućeg predložen je gospodin Izet Žigić. Dajem ovaj prijedlog na glasovanje? Tko je za? Hvala. Suzdržan? Dva. Protiv? Nema nitko. Konstatiram da je potrebnom većinom gospodin Izet Žigić imenovan za prvog zamjenika predsjedatelja Doma naroda Bosne i Hercegovine. Za drugog zamjenika ... Za drugog zamjenika, odnosno, predsjedavajućeg u trećem mandatu, predložen je gospodin Drago Ljubičić. Dajem prijedlog na glasovanje. Ko je za? Hvala. Suzdržan? Dva. Protiv? Nema nitko. Konstatiram da je gospodin Drago Ljubičić potrebnom većinom izabran za drugog zamjenika predsjedatelja Doma naroda Parlamentarne skupštine Bosne i Hercegovine. Čestitam izabranim predstavnicima. Prije nego novoizabrani predsjedatelj zauzme svoje mjesto, dozvolite da, kao zadnji predsjedatelj u prošlom sazivu, uputim par riječi našim nasljednicima u Predsjedništvu Doma naroda, odnosno, sljedećim zastupnicima. Dom naroda Bosne i Hercegovine je ustanovljen 3.1.1997. godine. Mi smo u početku imali dosta problema u svom radu, od pitanja mjesta održavanja do tehničkih uvjeta, i svega drugog. Ja sam o problemima u radu Doma naroda u nekoliko navrata usmeno obavještavao Ured visokog predstavnika, a jednom prilikom i pismeno. Ja bih želio zahvaliti zastupnicima koji su bili u prošlom mandatu na korektnom obavljanju svoje dužnosti. Poželio bih zastupnicima koji će biti u sljedećem mandatu uspješan rad, da korektno isti zastupaju interese svoga naroda. Ovo je Dom naroda PS Bosne i Hercegovine, Dom konstitutivnih naroda. Ja osobno znam da se jedini oslonac, jedina šansa i prilika gdje nema preglasavanja..., odluke se moraju donositi usaglašeno. Mi smo u prošlom mandatu imali niz situacija gdje je gospodin Vestendorp morao intervenirati privremenim odlukama. Ja se nadam da će takvih odluka biti što manje. Evo, završavam, ukratko, čestitam novoizabranim supredsjedateljima i pozivam ih da zauzmu svoja mjesta. [[Aplauz]] Zaboravio sam reći da će poslije ovoga biti koktel, a zahvaljujem i svojim suradnicima ovdje na korektnoj suradnji i radnji.
10 Dame i gospodo, Moram konstatirati, sa određenom dozom nezadovoljstva, i da kažem, nelagode, što naš klub nije kompletan, ali, što kažu, šta je tu je, ja se zahvaljujem na povjerenju. Mislim da će ovaj dom raditi ono što se od njega traži, a to znači štititi interese konstitutivnih naroda i ostalih građana i, naravno, ostvariti interese i usklađivati međusobno. Zahvaljujem našim prethodnicima koji su ovaj posao utemeljili. Oni su bili prvi. Ja se nadam da će se uvijek ići na bolje, da će ovaj naš sastav raditi bolje i da će ovaj koji dođe iza nas dovesti, da kažem, do jedne normalne situacije i na ovom prostoru u dejtonskoj Bosni i Hercegovini. Mi ćemo prvu radnu sjednicu zakazati čim za to bude uvjeta i razloga, mislim da se to neće trebati čekati dugo. Zahvaljujem svima i medijima posebno koji će pratiti, koji su pratili ovu sjednicu i ovi koji će pratiti, ja se nadam, i budući naš rad. Želio bih da naš rad bude, što je moguće više javan, da bi i oni koji trebaju učestvovati sa nama skupa, to je naša baza, mogli pridonijeti općem napretku. Hvala. [[Aplauz]]
Dame i gospodo. Ja bih, takođe, htio da se zahvalim svima vama koji ste nam dali povjerenje da sjedimo ovdje i da naredne dvije godine zajednički uradimo posao koji je postavljen pred nas, to je, u svakom slučaju, da budemo u onom elementu u kojem smo i dali ovu svečanu izjavu, a to je provođenje mirovnog sporazuma, a radeći bržim tempom nego što je prethodni saziv, jer stekle su se neke druge pretpostavke više nego u prethodnom sazivu ovog doma, i bolje su pretpostavke i kvalitetnije, a sve sa ciljem da ono što smo obećali, kada smo davali mandat građanima, biračima, narodima konačno, da i to obećanje ispunimo. Želja mi je, takođe, da u narednom periodu, zbog našeg usaglašavanja, lakšeg usaglašavanja i traženja kvalitetnih rješenja, Ured visokog predstavnika ima što manje posla, jer smatram da možemo i da smo sposobni da probleme unutar Bosne i Hercegovine možemo sami u dobroj mjeri rješavati u narednom periodu. Hvala još jedanput.
Dame i gospodo, Ja vas u ime Kluba poslanika ispred Republike Srpske i u svoje lično ime pozdravljam. Zahvaljujem se na izboru i ukazanom povjerenju. Za mene, ovo je čast, svakako, biti u ovom domu, a istovremeno i velika obaveza i velika odgovornost. Od kolega poslanika u ovom domu očekujem jednu saradnju, korektno ponašanje i odnos prema svim pitanjima i obavezama, posebno pitanjima koja dolaze u proceduru na ovaj visoki dom, da ćemo imati puno razumijevanja, puno odgovornosti kod donošenja odluka, upravo iz razloga i uvažavanja ovog doma. Još jednom se zahvaljujem. 11
Hvala. Sjednica je završena. Sjednica je završena u 15.35 sati. Kraj